"Ааԥкра еиҳарак иахьыҟоу Очамчыра араион ауп, уаҟа анхацәа ирыҭоу аԥхасҭагьы иаҳа ирацәоуп. Хымз ирылагаӡаны иааԥкыз арахә ҳәа ашәҟәы иҭаҳгалеит 14 хы рҟынӡа. Алабораториатә ҭҵааарақәа уи шьақәдырӷәӷәеит хәхык рҿы: ҩжәыки, ҩлаки, цгәыки рҿы. Иааԥку арахә ишазнеитәу азы иҟоуп ахатә инструкциа, иаҳҳәап ауаҩы даҟьашьхьазар, рышьреи рбылреи ииашаӡам, еилыргатәуп ааԥкра ашьа иалоу иаламу. Жәамш иҭакны иахылаԥшуеит ааигәа имнеиӡакәа. Уи аамҭа иалагӡаны умҩашьо еилургар алшоит, ичмазаҩу мамзаргьы агәы бзиоу. Иԥсызар, ахы алабораториахь иганы игәарҭоит", - ҳәа азгәеиҭеит Џьопуа.
Инеиҵыху аиҿцәажәара шәаҳар шәылшоит арадио Sputnik Аԥсны аефир аҟны.